《法曲献仙音 访济宁杨仙磴广文》
清代·华胥

雁齿横桥，鸭头匀水，烟艇旋寻芳渚。岸柳分阴，砌苔侵雨。

依稀芳曾游处。问人在桐花下，绿窗睡正午。

乍相遇，且休题玉壶情绪，但胜得、鬖鬖漫夸如许。

赋笔总无凭，消几番、春艳迟暮。东鲁风流，道那日、吴蒙犹敌。

甚江山佳丽，点人凄凉纨素。

作者简介：清江苏无锡人，字羲逸。画人物仕女，密致而不流于刻划，与恽寿平花卉、王翚山水并称。兼工水墨山水。